תענית חלום

בהלכה, תענית חלום היא תענית שעל פי התלמוד מועילה לבטל את השפעותיו של חלום רע. את התענית יש לקיים ביום שבו נחלם החלום, ואפילו אם הוא יוצא בשבת.

 מקור הדין 
בתלמוד הבבלי מובא שהתענית טובה לבטל את השפעתו של חלום רע, ושיש לקיימה בו ביום שנחלם החלום, ואפילו בשבת:

 דיני התענית 
 תענית בשבת 
על פי התלמוד, אף שככלל אסור להתענות בשבת, אדם שחולם בליל שבת חלום רע, כיוון שיש להתענות את תענית החלום 'בו ביום', יכול להתענות גם בשבת. אלא שעליו להתענות תענית נוספת אחר השבת, כדי לכפר על שציער עצמו בתענית בשבת.

 מחלוקת הראשונים אם התענית היא חובה או רשות 
מלשונו של הרמב"ם עולה שתענית חלום היא חובה: . וכפי שפירשו בשיטתו לחם משנה ומעשה רוקח.על הלכות תעניות פרק א' הלכה י"ב. וכן פירש דעתו רבי יהודה עייאש בספר מטה יהודה.אורח חיים סימן רפ"ח סעיף קטן ד'.

לעומתו, הרשב"א כתב ש"לא חייבו בשום מקום להתענות על החלומות, אלא שאמרו שהתענית יפה לחלום כאש בנעורת".שו"ת הרשב"א חלק א' סימן קל"ב. וכן פסקו המגן אברהםסימן ר"כ סעיף קטן ג'. והמשנה ברורהסימן ר"כ סעיף קטן ז'. להלכה.

דעת ביניים היא שיטתו של הריב"ש, שכתב שמי שאינו חושש מהשפעת החלום, או שמצטער מאוד מהצום, "אין כאן לא חובה ולא מצווה להתענות", ובשבת אף עובר איסור אם צם.שו"ת הריב"ש סימן תקי"ג. מעין זאת כתב רבי דניאל טירני בספרו עיקרי הד"ט, שלדעת הרמב"ם ביום חול יש חיוב מדברי חכמים לצום, ובשבת אין חיוב.עיקרי הד"ט או"ח סימן כ"ט סעיף קטן כ"ז.

 על אילו חלומות מתענים 
בהגהות מרדכי כתב בשם מהר"ם שרק על חלום שחזר על עצמו שלוש פעמים יש להתענות תענית חלום.הגהות מרדכי על מסכת שבת רמז תנא.

בספר בנימין זאב כתב בשם רב האי גאון שרק על שלושה חלומות מסוימים מתענים תענית חלום.שו"ת בנימין זאב סימן רי"א. רבי יוסף קארו בספרו בית יוסף בשם "ספרים קדמונים" שרק על שלושה חלומות אלו מתענים בשבת.בית יוסף על אורח חיים סימן רפ"ח. ויש אומרים שגם לגבי שלושה חלומות אלו, רק מי שנפשו עגומה עליו רשאי להתענות בשבת.ברכי יוסף אורח חיים סימן רפ"ח סעיף קטן ג'.

 הערות שוליים 

קטגוריה:הלכה
קטגוריה:תעניות
קטגוריה:חלומות ביהדות